Na temelju članka 74. Zakona o komunalnom gospodarstvu („Narodne novine“ br. 68/18, 110/18 i 32/20) i članka 29. Statuta Općine Tompojevci („Službeni vjesnik“ Vukovarsko-srijemske županije br. 04/21 i 19/22), Općinsko vijeće Općine Tompojevci na 16. sjednici održanoj dana 14. lipnja 2023. godine, donijelo je:

**ODLUKU**

**o prihvaćanju Izvješća o izvršenju**

**Programa održavanja komunalne infrastrukture za 2022. god.**

Članak 1.

Prihvaća se izvješće Općinskog načelnika o izvršenju Programa održavanja komunalne infrastrukture za 2022. godinu (KLASA: 363-01/21-01/9, URBROJ: 2196-26-03-23-3, od 26.04.2023. godine), koje je sastavni dio ove Odluke.

Članak 2.

Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.

KLASA: 363-01/21-01/9

URBROJ: 2196-26-03-23-5

Tompojevci, 14. lipanj 2023. godine

OPĆINSKO VIJEĆE OPĆINE TOMPOJEVCI

PREDSJEDNIK OPĆINSKOG VIJEĆA

 Ivan Štefanac

Na temelju članka 74. Zakona o komunalnom gospodarstvu („Narodne novine“ br. 68/18 110/18 i 32/20) i članka 48. Statuta Općine Tompojevci („Službeni vjesnik“ Vukovarsko-srijemske županije br. 04/21 i 19/22), Općinski načelnik Općine Tompojevci podnosi Općinskom vijeću Općine Tompojevci:

**IZVJEŠĆE O IZVRŠENJU**

 **Programa održavanja komunalne infrastrukture**

**za 2022. godinu**

I.

Program održavanja komunalne infrastrukture za 2022. godinu usvojen je na 5. sjednici Općinskog vijeća održane 22. prosinca 2021. godine(„Službeni vjesnik“ Vukovarsko-srijemske županije br. 28/21), a Izmjene i dopune programa usvojene su na 13. sjednici Općinskog vijeća održane 15. 11. 2022. godine („Službeni vjesnik“ Vukovarsko-srijemske županije br. 25/22).

Za Programa održavanja komunalne infrastrukture u 2022. (u daljnjem tekstu Program) ukupno je **utrošeno 872.525,78 kn** , a planirano je 1.038.060,00 kn.

Izvršenje Programa održavanja komunalne infrastrukture u 2022. po izvorima prihoda:

|  |  |  |
| --- | --- | --- |
| IZVOR PRIHODA | PLANIRANO(kn) | OSTVARENO(kn) |
| komunalna naknada | 133.000,00 | 153.182,87 |
| višak općih prihoda i primitaka iz prethodnih godina | 32.000,00 | 21.225,00 |
| naknada za korištenje grobnog mjesta | 30.000,00 | 8.593,61 |
| naknada za izgradnju i obnovu grobnog mjesta | 6.000,00 | 3.130,28 |
| naknada za dodjelu grobnog mjesta | 3.200,00 | 1.434,86 |
| Dugogodišnji zakup poljoprivrednog zemljišta | 272.494,00 | 312.212,12 |
| Privremeno korištenje poljoprivrednog zemljišta | 33.256,00 | 0,00 |
| Višak prihoda od dugogodišnjeg zakupa poljoprivrednog zemljišta iz prethodnih godina | 99.300,00 | 20.906,25 |
| Pomoći od HZZ-a | 376.810,00 | 346.540,11 |
| Opći prihodi i primici | 52.000,00 | 5.300,68 |
| **UKUPNO:** | **1.038.060,00** | **872.525,78** |

II.

Izvršenje Programa uključuje sljedeće aktivnosti:

1. **Za održavanje nerazvrstanih cesta** planirano je 297.410,00 kn, a utrošeno je 62.164,35 kni to za:
* redovno održavanje nerazvrstanih cesta 13.812,50 kn (rezanje grana uz cestu)
* uređenje poljskih putova (kč. 1280/2, 1299 i 1300 k.o.Berak, kč. 2154/5, 2105 k.o. Čakovci i kč.br. 1026 k.o. Mikluševci) 41.614,35 kn
* Iskolčenje puta prema pravoslavnom groblju u Čakovcima - 1.500,00 kn
* Prometni znakovi, označavanje ulica, proširenje ulice Augusta Šenoe u Mikluševcima - 5.237,50 kn

 Izvor: dugogodišnji zakup poljoprivrednog zemljišta 62.164,35 kn.

1. **Za održavanje građevina i uređaja javne namjene** planirano je 4.000,00 kuna, a ostvareno 0,00 kn i to za:
2. **Za održavanje javne rasvjete** planirano je 193.000,00 kuna, a ostvareno 153.767,35 kn i to za:
* redovno održavanje sustava javne rasvjete - 12.775,00 kn
* podmirivanje troškova električne energije – 84.435,27 kn
* božićni ukrasi - 19.938,33 kn
* energetski certifikat javne rasvjete – 36.618,75 kn

Izvor: komunalna naknada 124.719,65 kn, i od pomoći – kompenzacijske mjere 1.991,70 kn.

1. **Za održavanje javnih površina na kojima nije dopušten promet motornih vozila** planirano je 5.000,00 kuna, a ostvareno 1.925,00 kn i to za:

-troškovnik za sanaciju nogostupe

 Izvor: višak općih prihoda i primitaka 1.925,00 kn

1. **Za** **održavanje javnih zelenih površina** planirano je 112.450,00 kn a utrošeno je 86.055,52 kn i to za:
* košenje javnih površina (benzin) – 4.654,53 kn
* održavanje strojeva za košnju – 2.598,60 kn
* materijal i dijelovi za strojeve – 4.852,06 kn
* kupovina 2 trimera – 15.105,00 kn
* rušenje i orezivanje stabala - 19.687,50 kn
* troškovi ugovora o djelu – 13.377,83 kn
* kupovina sadnica – 25.870,00 kn

Izvor: komunalna naknade 25.870,00 kn, pomoći 60.185,52 kn.

1. Za održavanje čistoće javnih površina planirano je 10.000,00 kn za nabavu koševa, a nije ništa utrošeno.
2. **Za održavanje groblja** planirano 82.700,00 kn a utrošeno je 73.956,46 kn i to za:
* održavanje staza i zelenila (benzin) – 10.462,81 kn
* materijal i usluge za održavanje mrtvačnica – 1.329,00 kn
* betoniranje staze na groblju u Mikluševcima, Berku i Čakovcima (pravoslavno groblje)-51.765,65 kn
* oprema za groblje - 199,00 kn
* režijski troškovi – 10.200,00 kn

 Izvor:opći prihodi i primici 199,00 kn, grobna naknada 31.327,40 kn, naknada za dodjelu grobnog mjesta 3.400,00 kn , naknada za izgradnju i obnovu grobnog mjesta 6.800,00 kn, pomoći 32.230,06 kn.

1. **Za deratizaciju i dezinsekciju** planirano 93.700,00 kn a utrošeno je 88.832,05 kn i to za:
* deratizaciju – 25.748,80 kn
* dezinskekciju (avio tretiranje komaraca) – 63.083,25 kn

 Izvor:dugogodišnji zakup poljoprivrednog zemljišta 88.832,05 kn.

1. **Za veterinarsko-higijeničarske poslove** planirano 60.000,00 kn a utrošeno je 54.230,00 kn i to za:
* zbrinjavanje pasa lutalica – 54.230,00 kn

 Izvor: višak općih prihoda i primitaka 54.230,00 kn.

III.

Izvješće o izvršenju Programa održavanja komunalne infrastrukture za 2022. g. objaviti će se u Službenom vjesniku“ Vukovarsko- srijemske županije.

KLASA: 363-01/21-01/9

URBROJ: 2196-26-03-23-3

Tompojevci, 26.04.2023. g.

 OPĆINSKI NAČELNIK

 Milan Grubač